钦定古今图书集成/明伦汇编/闺媛典/第299卷 > 皇清三十二 > 刘鸾妻丁氏
## 钦定古今图书集成/明伦汇编/闺媛典/第299卷 > 皇清三十二 > 刘鸾妻丁氏

按《诸城县志》：“丁氏，刘鸾妻，乡耆丁憪女。未嫁时，其舅为怨家所杀，裸形未葬。及氏归，兄公刘鹏以荡费官银累及弟鸾，兄弟二人皆死于狱。” 氏

闻变自缢，赖姑救解。官银未给，鹏变卖田产妻孥殆尽。赖氏父憪出资赎，出丁守节，勤纺绩，事姑甚谨，阅十馀年不衰。及姑以天年终，氏又哀求其父出资殡葬，亲拾其舅三十年未收之骸骨合窆焉。